Wat doen selfversekerde vrouens anders? - Hanlie Snyman
Sien jy haar voor jou? Die selfversekerde vrou aan wie jy gedink het toe jy die opskrif van hierdie artikel gelees het. Sy straal sukses, kalmte en vasberadenheid uit. En jy voel jy kan op haar staatmaak.
Omdat dit vrouemaand is, wil ek graag fokus op die dinge wat ‘n selfversekerde vrou anders doen as die res. Kort en kragtig, tot die punt.
1. Hulle skinder nie.
Selfversekerde vroue praat nie oor ander vroue nie. Hulle praat oor hulle eie drome, planne en ambisies.
2. Hulle twyfel nie aan hulleself nie.
Twyfel sit nie in hul aard nie. Hulle weet wat hulle doen en wat hulle wil hê. Hulle dink eers deeglik na voordat hulle ‘n besluit maak, maar sodra die besluit geneem is, staan hulle rotsvas daaragter.
3. Hulle heg nie te veel waarde aan ‘trends’ nie.
Selfversekerde vroue hoef nie die nuutste tendense na te volg nie. Hulle dink nie te veel oor dit wat ‘in’ is nie. Hulle maak keuses gebaseer op wat hulle wil hê.
4. Hulle onderdruk nie gevoelens nie.
Wanneer iets hulle pla, praat hulle dit uit. Hulle draai nie doekies om nie.
5. Hulle weet dat hulle goed vir hulleself moet sorg.
Selfversekerde vroue weet dat hulle mooi na hulleself moet kyk, ten einde die beste uit hulleself na vore te bring. Hulle heg waarde aan ‘n gesonde balans tussen privaatlewe en werk en hulle neem die tyd om gesond te eet, genoeg te slaap en af ​​en toe iets te doen wat hulle gelukkig maak.
6. Hulle vertrou nie blindelings op ander mense nie.
Hulle kry liewer self inligting en kom tot hul eie gevolgtrekking.
7. Selfversekerde vrouens probeer niemand te ‘please’ nie.
Wanneer ‘n vrou genoeg selfvertroue het, het hulle geen goedkeuring van ander nodig nie. Dit beteken dat so ‘n vrou glo dat mense wat van haar hou oor wie sy werklik is. Sy hoef nie allerlei maniere te vind sodat ander van haar sal hou nie, sy volg net haar hart.
8. Hulle mors nie tyd aan onnodige bekommernisse nie.
Tyd is kosbaar, so hulle spandeer geen tyd aan vrae soos: ‘wat as?’ nie. Hulle weet dat daar geen sin is aan sulke redenasies en vrae nie.
9. Hulle is nie spyt nie.
Hulle leer van die foute wat hulle maak. Hulle weet dat hulle dalk slegte keuses gemaak het, maar hulle sien dit as leermoment en weet dat hulle dit in die toekoms anders sal doen.
10. Hulle voel nie oorweldig deur misslukkings nie.
So ‘n vrou vertel jou graag dat Henry Ford bankrot was voordat hy suksesvol was (3 keer!). Hulle weet dat as jy sukses wil behaal, dit nooit vanself gaan gebeur nie en dat daar struikelblokke sal wees wat oorwin moet word. Hulle staan ​​daarom keer op keer weer op nadat hulle geval het.
11. Groepsdruk kry hulle nie onder nie.
Hulle voel nie die groepsdruk nie. Selfversekerde vroue mors nie hulle tyd om te dink oor wat ander van hulle dink nie.
12. Hulle maak bewuste keuses.
Selfversekerde vroue weet wat hulle wil hê. Hulle maak dan ook bewuste keuses om hulle doelwitte te bereik.
13. Hulle ignoreer nie hulle intuïsie nie.
Ook al sê almal dat hulle iets op ‘n sekere manier moet doen (en alle tekens daar is dat hulle dit so moet doen), luister hulle nie daarna wanneer hulle intuïsie hulle anders vertel nie.
14. Hulle voel nie dat hulle altyd besig hoef te wees nie.
Om produktief besig te wees is anders as om rond te karring. Hulle doen wat hulle moet doen, maar hulle kan ook ‘loslaat’, rustigheid geniet en volkome ontspan.
16. Hulle neem nie dinge persoonlik op nie.
‘n Selfversekerde vrou verstaan ​​dat ‘n persoon se mening iets oor die persoon sê, en nie oor haar nie. So selfs al heg sy waarde aan wat jy sê, maak sy op die ouend van die dag altyd haar eie keuse.
17. Hulle is nie bang vir stiltes nie.
Stilte is juis lekker. Op hierdie manier neem hulle tyd vir hulleself om weer energie te kry.
18. Hulle hoef nie gewild te wees nie.
Wanneer jy is wie jy is, gaan almal nie noodwendig van jou hou nie. Selfversekerde vroue weet dit en het nie ‘n probleem hiermee nie.
19. Hulle verwar nie wat hulle doen met wie hulle is nie.
Dinge of werk bepaal nie wie ons is nie. Hulle keuses in die lewe baseer hulle op wat hulle wil hê, nie op wat mense van hulle verwag nie.
Niks is meer aantreklik as ‘n vrou wat selfversekerd is nie. Stem julle saam manne!?